

NACIONALINĖ MOKĖJIMO AGENTŪRa  
PRIE ŽEMĖS ŪKIO MINISTERIJOS

Alytaus rajono vietos veiklos grupei

El. p. v.vrubliauskiene@alytausrvvg.lt

\_\_\_\_\_\_\_\_\_\_\_\_\_\_\_\_ Nr. BRK-

Į Nr.

2021-08-

**DĖL VIETOS PLĖTROS STRATEGIJOS REZULTATYVUMO VERTINIMO**

Gerb. paramos gavėja,

Nacionalinė mokėjimo agentūra prie Žemės ūkio ministerijos (toliau – NMA) prašo 2021 m. liepos 29 d. raštą Nr. BRK-8570 „Dėl vietos plėtros strategijos rezultatyvumo vertinimo“ laikyti negaliojančiu, bei informuoja, kad vadovaudamasi VPS administravimo taisyklių[[1]](#endnote-1) 801 papunkčio ir VPS lėšų metodikos[[2]](#endnote-2) nuostatomis, atliko Jūsų vietos plėtros strategijos Nr. 42VS-KA-15-1-06810-PR001 „Alytaus rajono ir Birštono savivaldybių kaimiškosios teritorijos bendruomenių inicijuota vietos plėtros strategija 2015-2020 metams“ (toliau – VPS) rezultatyvumo vertinimą dėl papildomų lėšų pereinamajam laikotarpiui skyrimo (toliau – rezultatyvumo vertinimas). Informuojame, kad Jūsų VPS rezultatyvumo vertinimo metu buvo nustatyta, jog VPS pažangai įvertinti naudojamų trijų pagrindinių rodiklių: finansinio rezultatyvumo, fizinio rezultatyvumo ir naujų darbo vietų kūrimo pažangos lygis (žr. 1 lent.) pagal VPS lėšų metodiką yra pakankamas, kad galėtų būti skirta parama VPS įgyvendinimui pratęsti pereinamuoju laikotarpiu (2021 m. ir 2022 m.), paramos sumas diferencijuojant pagal jų finansavimo šaltinius, kaip numatyta VPS lėšų metodikos 4 punkte (žr. 2 lent.):

|  |  |  |  |  |
| --- | --- | --- | --- | --- |
| VPS vykdytoja | Finansinis rezultatyvumas, proc. | Fizinis rezultatyvumas, proc. | Sukurtų naujų darbo vietų skaičius, proc. | Pažangos vertinimo rezultatas |
| Alytaus rajono vietos veiklos grupė | 75 | 81 | 86 | Pasiektas |

1 lent. VPS rezultatyvumo vertinimo rezultatai

|  |  |
| --- | --- |
| EURI lėšos[[3]](#endnote-3) | 227 865 Eur |
| Pereinamojo laikotarpio lėšos[[4]](#endnote-4) | 265 633 Eur |
| Iš viso: | 493 497 Eur |

2 lent. Parama strategijos įgyvendinimui pratęsti pagal finansavimo šaltinius

Atsižvelgiant į tai, kad skyrus papildomas lėšas VPS įgyvendinti didėja VPS paramos suma, ir vadovaujantis VPS administravimo taisyklių 811 papunkčiu, prašytume parengti ir iki š. m. rugsėjo 10 d. pateikti NMA suderinti VPS keitimą dėl pereinamojo laikotarpio ir EURI lėšų integravimo į VPS, papildomų rodiklių nustatymo, atitinkamų VPS dalių tikslinimo ir kt. Informuojame, kad su NMA suderintas VPS keitimas bus teikiamas svarstyti Žemės ūkio ministerijai. Žemės ūkio ministerija priima galutinį sprendimą dėl VPS keitimo ir lėšų VPS įgyvendinti pereinamuoju laikotarpiu skyrimo.

Šį NMA sprendimą Jūs galite apskųsti Žemės ūkio ministerijai[[5]](#endnote-5)[[6]](#endnote-6)esančiai adresu: Gedimino pr. 19, 01103 Vilnius, raštu per 15 darbo dienų nuo šio sprendimo gavimo dienos arba Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka per vieną mėnesį nuo šio sprendimo gavimo dienos Lietuvos administracinių ginčų komisijai, esančiai adresu: Vilniaus g. 27, 01402 Vilnius, ar Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo gavimo dienos Vilniaus apygardos administraciniam teismui, esančiam adresu: Žygimantų g. 2, 01102 Vilnius.

Dėl išsamesnės informacijos galite kreiptis telefonu(8 5) 252 6777, elektroniniu paštu (ineta.petraskiene@nma.lt) arba raštu. Klausdami raštu ar elektroniniu paštu, Jūs turėtumėte nurodyti savo asociacijos kodą, pavadinimą, adresą, telefono numerį. Taip pat išsamesnė informacija Jums bus suteikta tiesiogiai atvykus į Agentūrą adresu: Blindžių g. 17, Vilnius.

Informacija šiame pranešime gali būti konfidenciali ir skirta tik asmeniui, kuriam yra adresuota. Jeigu Jūs šį pranešimą gavote per klaidą, prašome nedelsiant jį sunaikinti ir apie tai informuoti siuntėją. Jūs negalite atskleisti šiame pranešime esančios informacijos.

Pagarbiai

L. e. p. Kaimo plėtros ir paramos regionams departamento

LEADER priemonių skyriaus vedėja Ieva Mizejė

 Ineta Petraškienė, tel. (8 5) 252 6777

1. Vietos plėtros strategijų, įgyvendinamų bendruomenių inicijuotos vietos plėtros būdu, administravimo taisyklės, patvirtintos Lietuvos Respublikos žemės ūkio ministro 2016 m. sausio 8 d. įsakymu Nr. 3D-8 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“. [↑](#endnote-ref-1)
2. Paramos kaimo vietovių ir dvisektorėms vietos plėtros strategijoms įgyvendinti bendruomenių inicijuotos vietos plėtros būdu pereinamuoju laikotarpiu (2021 m. ir 2022 m.) skyrimo ir skaičiavimo metodika, patvirtinta Lietuvos Respublikos žemės ūkio ministro 2015 m. rugpjūčio 20 d. įsakymu Nr. 647 „Dėl Paramos vietos plėtros strategijoms įgyvendinti bendruomenių inicijuotos vietos plėtros būdu skyrimo ir skaičiavimo metodikų patvirtinimo“ (Lietuvos Respublikos žemės ūkio ministro 2021 m. balandžio 14 d. įsakymo Nr. 3D-236 redakcija). [↑](#endnote-ref-2)
3. Paramos lėšų dalis, finansuojama Europos Sąjungos ekonomikos gaivinimo priemonės atsigavimui po COVID-19 krizės paremti (*angl. European Union Recovery Instrument*) lėšomis, skiriama visoms strategijoms, paramos sumas konkrečioms strategijoms nustatant pagal perskaičiuotą gyventojų skaičių, atsižvelgiant į VPS lėšų metodikos 3 punktą. [↑](#endnote-ref-3)
4. Paramos lėšų dalis, finansuojama Europos žemės ūkio fondo kaimo plėtrai (EŽŪFKP) ir nacionalinio biudžeto lėšomis pereinamuoju laikotarpiu, skiriama tik toms strategijoms, kurių įgyvendinimo pažangos lygis iki 2021 m. birželio 30 d. yra ne žemesnis kaip 75 proc. nuo pirminio strategijose numatyto tikslo. [↑](#endnote-ref-4)
5. Primename, kad apskundimas Žemės ūkio ministerijai nesustabdo vieno mėnesio apskundimo termino Lietuvos administracinių ginčų komisijai / Vilniaus apygardos administraciniam teismui. [↑](#endnote-ref-5)
6. [↑](#endnote-ref-6)